Robertus, Dei gratia prime Lugdunensis ecclesie archiepiscopus, universis presentes litteras inspecturis, salutem in Domino. Noveritis quod nos vinum totius conventus Cluniacensis, quod quidem tanquam nostrum proprium reputamus, in nostro salvo conductu et securo, tam de nobis quam de omnibus amicis nostris, recipimus; concedentes nichilominus et volentes, quod ubicumque per posse nostrum, et ubi levamus pedagium, dictum vinum ducetur, libere transeat, nec pro ipso levetur vel exigatur hac vice pedagium. In cujus rei testimonium, presentes litteras sigilli nostri fecimus appensione muniri. Actum anno Domini Mº CCº XXXº secundo, mense februario. Valeant usque ad instans festum Nativitatis beati Johannis Baptiste.